6.6. Κείμενο
| 6. Άλλο |

### 6.6. Κείμενο

Σχήμα 14.187. Το εργαλείο κειμένου στην εργαλειοθήκη

Το εργαλείο κειμένου τοποθετεί κείμενο σε μια εικόνα. Με το GIMP-2.8, μπορείτε να γράψετε το κείμενό σας άμεσα στον καμβά. Δεν χρειάζεται πια επεξεργαστής κειμένου (αν και μπορείτε ακόμα να τον χρησιμοποιήσετε εάν θέλετε σημειώνοντας την επιλογή χρήση επεξεργαστή στο διάλογο επιλογών εργαλείου. Μια γραμμή εργαλείων κειμένου προστέθηκε που επιτρέπει την επεξεργασία κειμένου με διαφορετικούς τρόπους αλλά μπορείτε ακόμα να συνεχίσετε να χρησιμοποιείτε το διάλογο επιλογής κειμένου, για να αλλάξετε τη γραμματοσειρά, χρώμα και μέγεθος του κειμένου σας και να το στοιχίσετε διαδραστικά. Με δεξί κλικ στο πλαίσιο ανοίγει ένα μενού περιεχομένου που επιτρέπει την αντιγραφή, αποκοπή, επικόλληση, φόρτωση κειμένου...

Μόλις γράψετε το κείμενό σας, εμφανίζεται στον καμβά σε ένα ορθογώνιο πλαίσιο. Εάν σχεδιάσετε πρώτα το ορθογώνιο πλαίσιο, το κείμενο προσαρμόζεται αυτόματα στο μέγεθος του πλαισίου. Μπορείτε να μεγαλώσετε αυτό το πλαίσιο όπως κάνετε με τις ορθογώνιες επιλογές.

Για μετακίνηση του κειμένου στον καμβά, πρέπει να επιλέξετε το εργαλείο μετακίνησης και κλικ σε έναν χαρακτήρα για να σύρετε το πλαίσιο και το κείμενό του.

#### 6.6.1. Ενεργοποίηση του εργαλείου

Μπορείτε να προσπελάσετε αυτό το εργαλείο με πολλούς τρόπους:

- Στο μενού εικόνας μέσα από Εργαλεία → Κείμενο,

- με κλικ στο εικονίδιο του εργαλείου: στην εργαλειοθήκη,

- ή χρησιμοποιώντας τη συντόμευση πληκτρολογίου Τ.

#### 6.6.2. Επιλογές

Σχήμα 14.188. Επιλογές εργαλείου κειμένου

Κανονικά, οι επιλογές εργαλείου εμφανίζονται σε ένα παράθυρο προσδεμένο κάτω από την εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τα προσπελάσετε από τη γραμμή μενού εικόνας μέσα από Παράθυρα → Προσαρμόσιμα παράθυρα → Επιλογές εργαλείων που ανοίγει το παράθυρο επιλογής του επιλεγμένου εργαλείου.

Γραμματοσειρά

  Κλικ στο κουμπί γραμματοσειρών Αα για άνοιγμα του επιλογέα γραμματοσειράς αυτού του εργαλείου, που προσφέρει μια λίστα των εγκατεστημένων Χ γραμματοσειρών.

  Στον πυθμένα του επιλογέα γραμματοσειράς θα βρείτε κάποια εικονίδια που δρουν ως κουμπιά για:

  - αλλαγή μεγέθους των προεπισκοπήσεων γραμματοσειράς,

  - επιλογή Προβολής λίστας ή Προβολή πλέγματος,

  - άνοιγμα του διαλόγου γραμματοσειράς.

  Επιλογή μιας γραμματοσειράς από τις εγκατεστημένες γραμματοσειρές. Όταν επιλέγετε μια γραμματοσειρά εφαρμόζεται διαδραστικά στο κείμενο σας.

  | Υπόδειξη
  Μπορείτε να χρησιμοποιήσετε τον τροχό κύλισης της συσκευής κατάδειξης (συνήθως το ποντίκι σας) στο κουμπί γραμματοσειρών για γρήγορη αλλαγή της γραμματοσειράς του κειμένου σας (μετακίνηση του δείκτη στο κουμπί γραμματοσειρών και χωρίς κλικ, απλά χρησιμοποιήστε το κουμπί τροχού).

Μέγεθος

  Αυτός ο έλεγχος ορίζει το μέγεθος της γραμματοσειράς σε πολλές από τις επιλέξιμες μονάδες.

Χρήση επεξεργαστή

  Χρήση παραθύρου εξωτερικού επεξεργαστή για επεξεργασία κειμένου αντί για άμεση επεξεργασία στον καμβά.

Εξομάλυνση

  Η εξομάλυνση θα αποδώσει το κείμενο με ομαλότερα άκρα και καμπύλες. Αυτό πετυχαίνεται με ελαφριά θόλωση και ανάμειξη των άκρων. Αυτή η επιλογή μπορεί να βελτιώσει ριζικά την οπτική εμφάνιση της αποδιδόμενης οικογένειας χαρακτήρων. Προσοχή κατά τη χρήση εξομάλυνσης σε εικόνες που δεν είναι στο χρωματικό χώρο RGB.

Υπόδειξη

  Χρήση των δεικτών ρύθμισης της γραμματοσειράς για τροποποίηση των χαρακτήρων ώστε να παραχθούν καθαρά γράμματα σε γραμματοσειρές μικρού μεγέθους.

Χρώμα

  Χρώμα του κειμένου που θα σχεδιαστεί κατόπιν. Προεπιλογή στο μαύρο. Επιλέξιμο από το πλαίσιο διαλόγου επιλογέα χρώματος που ανοίγει όταν το τρέχον δείγμα χρώματος πατηθεί.

  | Υπόδειξη
  Μπορείτε επίσης να πατήσετε και να σύρετε το χρώμα από την περιοχή χρώματος εργαλειοθήκης στο κείμενο.

Πλήρης στοίχιση

  Προκαλεί τη στοίχιση του κειμένου σύμφωνα με οποιοδήποτε από τους τέσσερις επιλέξιμους κανόνες από τα συνδεμένα εικονίδια.

Εσοχή

  Ελέγχει την απόσταση εσοχής από το αριστερό περιθώριο, για την πρώτη γραμμή.

Διάκενο γραμμής

  Ελέγχει την απόσταση μεταξύ διαδοχικών γραμμών του κειμένου. Αυτή η ρύθμιση είναι διαδραστική: φαίνεται ταυτόχρονα στο κείμενο εικόνας. Ο αριθμός δεν είναι ο χώρος μεταξύ των ίδιων των γραμμών, αλλά πόσα εικονοστοιχεία πρέπει να προστεθούν ή να αφαιρεθούν από αυτό το χώρο (η τιμή μπορεί να είναι αρνητική).

Διάκενο γραμμάτων

  Ελέγχει την απόσταση μεταξύ γραμμάτων. Και σε αυτήν την περίπτωση ο αριθμός δεν είναι ο ίδιος ο χώρος μεταξύ των γραμμάτων, αλλά πόσα εικονοστοιχεία πρέπει να προστεθούν ή να αφαιρεθούν από αυτόν τον χώρο (η τιμή μπορεί να είναι αρνητική).

Πλαίσιο

  Αφορά το πλαίσιο κειμένου. Η σχετική πτυσσόμενη λίστα προσφέρει δύο επιλογές:

  δυναμικό: προεπιλογή. Το μέγεθος του πλαισίου κειμένου αυξάνει καθώς γράφετε. Το κείμενο μπορεί να βγει έξω από την εικόνα. Πρέπει να πατήσετε το πλήκτρο Enter για προσθήκη νέας γραμμής. Η επιλογή εσοχής το κάνει για όλες τις γραμμές. Εάν αυξήσετε το μέγεθος του πλαισίου, η επιλογή γυρίζει σε "σταθερή".

  σταθερό: πρέπει να μεγαλώσετε το πλαίσιο κειμένου πρώτα. Αλλιώς, οι συνηθισμένες συντομεύσεις είναι ενεργές! Το κείμενο περιορίζεται από τη δεξιά πλευρά του πλαισίου και συνεχίζει στην επόμενη γραμμή. Αυτό δεν είναι μια αληθινή γραμμή: πρέπει να πατήσετε το πλήκτρο Enter για να προσθέσετε μια πραγματικά νέα γραμμή. Το κείμενο μπορεί να πάει πέρα από το χαμηλότερο περίγραμμα της εικόνας. Η επιλογή εσοχής δουλεύει μόνο στην πρώτη γραμμή.

#### 6.6.3. Το μενού περιεχομένου εργαλείου κειμένου

Παίρνετε αυτό το μενού με δεξί κλικ σε ένα πλαίσιο κειμένου με λαβές.

- Αποκοπή, αντιγραφή, επικόλληση, διαγραφή: αυτές οι επιλογές αφορούν ένα επιλεγμένο κείμενο. Παραμένουν αμυδρές όσο δεν επιλέγεται κείμενο. Η «επικόλληση» ενεργοποιείται εάν το πρόχειρο είναι γεμάτο από κείμενο.

- Άνοιγμα αρχείου κειμένου: αυτή η εντολή ανοίγει έναν περιηγητή αρχείου όπου μπορείτε να βρείτε το επιθυμητό αρχείο κειμένου.

- Καθαρισμός: αυτή η εντολή διαγράφει όλο το κείμενο, επιλεγμένο ή όχι.

- Μονοπάτι από κείμενο: αυτή η εντολή δημιουργεί ένα μονοπάτι από τα περιγράμματα του τρέχοντος κειμένου. Το αποτέλεσμα δεν είναι προφανές. Πρέπει να ανοίξετε το διάλογο μονοπατιού και να κάνετε το μονοπάτι ορατό. Έπειτα επιλέξτε το εργαλείο μονοπατιού και κλικ στο κείμενο. Κάθε γράμμα περιβάλλεται τώρα με συστατικό του μονοπατιού. Έτσι μπορείτε να τροποποιήσετε το σχήμα των γραμμάτων μετακινώντας τα σημεία ελέγχου του μονοπατιού.

  Αυτή η εντολή είναι παρόμοια με στρώση → μετατροπή κειμένου σε μονοπάτι.

- κείμενο κατά μήκος του μονοπατιού:

  Αυτή η επιλογή ενεργοποιείται μόνο εάν υπάρχει μονοπάτι. Όταν το κείμενο σας δημιουργείται, τότε δημιουργείται ή εισάγετε ένα μονοπάτι και την κάνει ενεργή. Εάν δημιουργήσατε το μονοπάτι σας πριν το κείμενο, το μονοπάτι γίνεται αόρατο και πρέπει να το κάνετε ορατό στο διάλογο μονοπατιού.

  Αυτή η εντολή είναι επίσης διαθέσιμη από το μενού «Στρώση»:

  Σχήμα 14.189. Η εντολή κείμενο κατά μήκος μονοπατιού μεταξύ των εντολών κειμένου στο μενού στρώσης

  Αυτή η ομάδα των επιλογών εμφανίζεται μόνο εάν υπάρχει κείμενο στρώσης.

  Εάν θέλετε να χρησιμοποιήσετε κείμενο που ήδη υπάρχει, ενεργοποιήστε το στο διάλογο στρώσης, διαλέξτε το εργαλείο κειμένου και κλικ στο κείμενο στο παράθυρο εικόνας.

  Κλικ στο κουμπί Κείμενο κατά μήκος μονοπατιού. Το κείμενο κάμπτεται κατά μήκος του μονοπατιού. Τα γράμματα αναπαριστάνονται με τα περιγράμματα τους. Καθένα τους είναι ένα συστατικό του νέου μονοπατιού που εμφανίζεται στο διάλογο μονοπατιού. Όλες οι επιλογές μονοπατιού πρέπει να εφαρμοστούν σε αυτό το νέο μονοπάτι.

  Σχήμα 14.190. Παράδειγμα «κειμένου κατά μήκος μονοπατιού»

- Από αριστερά προς τα δεξιά/από δεξιά προς τα αριστερά: ορισμός της κατεύθυνσης γραφής της γλώσσα σας.

#### 6.6.4. Επεξεργαστής κειμένου

Σχήμα 14.191. Ο επεξεργαστής κειμένου

Με το GIMP-2.8, αυτός ο επεξεργαστής κειμένου είναι διαθέσιμος μόνο εάν η επιλογή χρήση επεξεργαστή έχει σημειωθεί. Επιμένει προφανώς επειδή όλες οι λειτουργίες του δεν μεταφέρονται στην άμεση κατάσταση του καμβά, για παράδειγμα οι χαρακτήρες Unicode.

Μπορείτε να διορθώσετε το κείμενο που γράφετε και να αλλάξετε τη γραμματοσειρά κειμένου με τον επεξεργαστή γραμματοσειράς.

Μόλις αρχίσετε να γράφετε, δημιουργείται μια στρώση κειμένου στο διάλογο στρώσης. Σε μια εικόνα με μια τέτοια στρώση (η εικόνα με την οποία δουλεύετε ή μια εικόνα `.xcf`), μπορείτε να συνεχίσετε την επεξεργασία κειμένου ενεργοποιώντας αυτήν τη στρώση κειμένου και έπειτα κλικ σε αυτή (διπλό κλικ). Φυσικά, μπορείτε να εφαρμόσετε σε αυτή τη στρώση κειμένου τις ίδιες λειτουργίες που χρησιμοποιείτε με άλλες στρώσεις.

Για προσθήκη άλλου κειμένου στην εικόνα σας κλικ σε στρώση χωρίς κείμενο: ένας νέος επεξεργαστής κειμένου θα εμφανιστεί και μια νέα στρώση κειμένου θα δημιουργηθεί. Για να περάσετε από ένα κείμενο σε ένα άλλο ενεργοποιήστε την αντίστοιχη στρώση κειμένου και κλικ σε αυτή για ενεργοποίηση του επεξεργαστή.

Μπορείτε να πάρετε χαρακτήρες Unicode με Ctrl+Shift+U συν δεκαεξαδικό κωδικό Unicode του επιθυμητού χαρακτήρα, για παράδειγμα:

Σχήμα 14.192. Εισαγωγή χαρακτήρων Unicode

Ctrl+Shift+U

4 7

Enter

Φυσικά αυτό το γνώρισμα είναι πιο χρήσιμο για εισαγωγή ειδικών (ακόμα και εξωτικών) χαρακτήρων, με την προϋπόθεση ότι οι απαιτούμενες γλύφες για αυτούς τους χαρακτήρες παρέχονται από την επιλεγμένη γραμματοσειρά - μόνο λίγες γραμματοσειρές υποστηρίζουν Klingon. ;-)

Unicode 0x47 («G»), 0x2665, 0x0271, 0x03C0

Οι επιλογές επεξεργαστή κειμένου

Φόρτωση κειμένου από αρχείο

  Κείμενο μπορεί να φορτωθεί από αρχείο κειμένου με κλικ στο εικονίδιο φακέλου στον επεξεργαστή κειμένου. Όλο το κείμενο στο αρχείο φορτώνεται.

Καθαρισμός όλου του κειμένου

  Κλικ αυτού του εικονιδίου καθαρίζει τον επεξεργαστή και το συνδεμένο κείμενο στην εικόνα.

Από αριστερά στα δεξιά

  Αυτή η επιλογή προκαλεί την εισαγωγή κειμένου από αριστερά στα δεξιά, όπως συμβαίνει με τις περισσότερες δυτικές γλώσσες και ίσως ανατολικές γλώσσες.

Από δεξιά στα αριστερά

  Αυτή η επιλογή επιτρέπει την είσοδο κειμένου από δεξιά στα αριστερά, όπως συμβαίνει με μερικές ανατολικές γλώσσες, όπως αραβικά (που απεικονίζεται στο εικονίδιο).

Χρήση επιλεγμένης γραμματοσειράς

  Η προεπιλογή δεν χρησιμοποιεί τη γραμματοσειρά που διαλέξατε στο διάλογο επιλογών. Εάν θέλετε να τη χρησιμοποιήσετε, σημειώστε αυτήν την επιλογή.

  | Σημείωση
  Δείτε επίσης Τμήμα 3, «Κείμενο».

6.5. Μέτρηση |  | 6.7. Λειτουργία GEGL

Αναφορά σφάλματος στο Bugzilla